Um eitt þúsund manns voru við gosstöðvarnar á Reykjanesskaga í gærkvöld. Björgunarsveitarmenn þurftu að hjálpa einum göngumanni sem örmagnaðist en að öðru leyti gekk allt vel. Björgunarsveitir voru kallaðar út í skyndi á miðvikudag eftir að hraunflæði yfir í Nátthaga jókst og var gönguleið A-lokað. Bogi Adolfsson formaður björgunarsveitarinnar Þorbjörns í Grindavík segir að aukin vakt verði á svæðinu um helgina og að staðan verði svo endurmetin á mánudag.
Við erum ásamt vísindamönnum, fyrst og fremst erum við að fylgja þeirra forræði. Þeir benda okkur á hluti og við reynum að vinna með það. Og þetta verður alltaf breytilegt. Því miður. En þúsund manns, ráðið þið alveg við þennan fjölda? Nei það gerum við ekki. Ekki ef eitthvað stórt kæmi upp á
En fólk er á sinni eigin ábyrgð að labba þarna um og við reynum að vera til aðstoðar eins og við best getum. Þetta er orðið hálft ár og við náum ekki endalaust, því miður
Um þúsund manns voru við gosstöðvarnar á Reykjanesskaga í gærkvöld. Formaður björgunarsveitarinnar í Grindavík segir erfitt að ráða við þennan fjölda ef hætta skapast. 